શહેરમાં ચારેય બાજુમાં રખડતા કૂતરાંઓનો ત્રાસ જોવા મળે છે. ઉસ્માનપુરા ગામના રહીશો કૂતરાના નવા પ્રકારના ત્રાસથી પરેશાન છે. રાત્રે કૂતરા બાઈક, સ્કૂટરની સીટો પર અડીંગો જમાવે છે. કૂતરા વાહનની સીટ પણ ફાડી નાખે છે. લોકોઅે તેનો તોડ શોધી મોડી રાતે સુતાં પહેલાં વાહનો પર કૂતરાંઓ બેસી ના જાય તે માટે દંડા તથા પથ્થર, ડોલ, સૂપડી, મૂકવાનું શરૂ કર્યું છે. મોડી રાત્રે ઉસ્માનપુરા ગામમાં આવતી અગ્રણી વ્યક્તિઓ વાહનો પર મૂકેલાં દંડા સહિત અન્ય વસ્તુઓ જોઇને આશ્ચર્ય વ્યક્ત કરતા હોય છે.